Наогул, Святлану цікавяць і іншыя віды рукадзелля: для ўпрыгожання некаторых работ яна вышывае ў новай тэхніцы — стужкамі, вяжа цацкі, якія затым раздае дзятве, робіць тэкстыльныя лялькі. І яшчэ адно захапленне Святланы — усходнія танцы. Касцюмы для выступленняў яна шые сама: дэкаратыўна аздоблены ліф, расшытыя бісерам паясы, камплекты біжутэрыі выклікаюць жаночую зайздрасць і… жаданне таксама заняцца танцамі.